Virgilijus Alekna

Virgilijus Alekna (g. 1972 m. vasario 13 d. Terpeikiuose, Kupiškio raj.) – lietuvių lengvaatletis, disko metikas, 2000 m. ir 2004 m. vasaros Olimpinių žaidynių čempionas ir rekordininkas, dukart Pasaulio čempionas, Europos čempionas, nacionalinis čempionas ir rekordininkas. Keturis kartus laimėjo geriausio Lietuvos sportininko ir po kartą Pasaulio bei Europos geriausio lengvaatlečio titulą. Nuo 2016 m. Seimo narys.

 Biografija 

Mokėsi Kupiškio rajono Lukonių pradinėje, Subačiaus vidurinėje mokykloje, vėliau – Panevėžio internatinėje sporto mokykloje. 1991 m. įstojo į Vilniaus pedagoginį institutą, vėliau studijavo Kūno kultūros akademijoje, kurią baigė 2005 m. 1994–2011 m. dirbo Vadovybės apsaugos departamente. Nuo 1991 m. gyvena Vilniuje.

Sūnūs Mykolas Alekna ir Martynas Alekna irgi praktikuoja disko metimą. Dukra Gabrielė Aleknaitė, ji šokinėja į tolį.

 Karjera 
 Pradžia 
1990 m. aštuoniolikmetis Virgilijus Alekna toliausiai diską numetė 52,84 m, 1991 m. geriausiu metimu Rygoje vykusiose varžybose jau pasiekė 57,16 m rezultatą. 1992 m. pirmą kartą karjeroje Virgilijus viršijo 60 metrų ribą – varžybose tuometinėje Čekoslovakijoje, Opavoje diską nusviedė 60,86 m.

 1993–1996 
1993 m. Pasaulinėje vasaros universiadoje vykusioje JAV Bafalo mieste, Virgilijus diską numetė 54,76 m ir užėmė 11-ąją vietą. Europos taurės II lygos varžybose Kopenhagoje užimta 2-a vieta (55,04 m).

Alekna karjerą stambiausio masto čempionatuose pradėjo 1994 m. Europos čempionate diską numesdamas 56,38 m ir užimdamas jame 17-ąją vietą.

1995 m. sportininkas debiutavo ir pasaulio čempionate, kuriame savo pusfinalio grupėje liko 10-as (59,20 m), o galutinėje įskaitoje 19-as ir į finalą nepateko.

1996 m. lengvaatletis pateko į olimpinę rinktinę. Savo pirmojoje Olimpiadoje Alekna užėmė 5-ąją vietą (65,30 m).

 1997–2000 
1997 m. Pasaulio čempionate Virgilijus laimėjo savo pirmąjį apdovanojimą stambiausiose varžybose. Diską numetęs 66,70 m jis įsiterpė tarp dviejų vokiečių: pasaulio čempionu tapusio Lars Riedel ir bronziniu prizininku tapusio Pasaulio rekordininko Jurgen Schult. Metikas kartu su Remigija Nazaroviene tapo pirmaisiais nepriklausomos šalies pasaulio pirmenybių medalininkais.LLAF : PČ 1997 m. žiemos sezono metu Alekna sudalyvavo pasaulio uždarų patalpų čempionate, kur varžėsi rutulio stūmimo rungtyje. Sportininkas į finalą nepateko ir galutinėje įskaitoje liko 17 tarp 22 varžovų (18,90 m).

1998 m. Europos čempionato metu Alekna tapo pirmuoju nepriklausomos Lietuvos medalininku senojo žemyno pirmenybėse.

1999 m. Sevilijoje vykusiame pasaulio čempionate lengvaatletis pagerino Atėnų čempionate pasiektą rezultatą, bet šį kartą liko ketvirtoje vietoje.

2000 m. Lietuvos lengvosios atletikos čempionate Virgilijus Alekna pasiekė asmeninį rekordą – 73,88 m. Rezultatas taip pat paskelbtas nacionaliniu rekordu. Tai antras geriausias rezultatas pasaulio istorijoje.IIAF:Visų laikų geriausi disko metikai Tais pačiais metais Alekna antrą kartą pateko į olimpinę Lietuvos rinktinę. Nusviedęs diską 69,30 m jis iškovojo savo pirmąjį olimpinį aukso medalį.

 2001–2004 
2001 m. pasaulio čempionate Kanadoje metikas pelnė savo antrąjį sidabro medalį pasaulio čempionatuose (69,40 m). Sezono pradžioje Pietų Afrikos Respublikoje Alekna pasiekė geriausią sezono rezultatą – 70,99 m.

2002 m. Miunchene vykusiame Europos čempionate diską numetė toliau nei pirmose savo Europos pirmenybėse (66,62 m) ir iškovojo sidabrą.

2003 m. Paryžiuje vykusiame 2003 m. pasaulio čempionate sportininkas pagaliau iškovojo savo pirmąjį pasaulio čempiono titulą (69,69 m). Vėliau laimėjo Monake rengtas IAAF pasaulio lengvosios atletikos finalines varžybas (68,30 m).

2004 m. Virgilijus antrą kartą tapo olimpiniu čempionu, Atėnuose vykusiose Olimpinėse žaidynėse diską numetęs 69,89 m ir pasiekęs olimpinį rekordą. Šiose olimpinėse žaidynėse Virgilijų aplenkė Vengrijos sportininkas Robertas Fazekašas, pasiekęs naują olimpinį rekordą, tačiau jo dopingo testas buvo teigiamas. Alekna buvo apdovanotas olimpiniu aukso medaliu, o vengro rezultatas ir rekordas anuliuoti.

 2005–2008 
2005 m. Aleknos mestas diskas net 5 kartus skriejo už 70 metrų ribos. Vienas iš jų – 70,17 m tapo auksiniu Pasaulio čempionate Helsinkyje. Antrą kartą per karjerą laimėjo finalines IAAF sezono varžybas Monake (67,64 m).

2006 m. Europos lengvosios atletikos čempionate iškovojo auksą (68,67 m) ir tapo pirmuoju lietuviu, po nepriklausomybės atkūrimo tapusiu Europos čempionu.LLAF : EČ Prieš šį čempionatą vykusiose varžybose Retimno mieste, Virgilijus pasiekė geriausią sezono rezultatą – 70 m 8 cm.

2007 m. sezoną Virgilijus pradėjo varžybomis balandžio 18 d. Vilniuje, kuriose diską numetė 70,01 m. Vėliau diskas dar tris kartus skriejo už 70 metrų ribos. Birželio 15 d. Osle – 70,51 m ir liepos 2 d. Atėnuose 70,43 m. Liepos 25 d. Kaune vykusiose Europos lengvosios atletikos asociacijos (EAA) „Permit Meeting“ serijos varžybose pasiekė geriausią sezono rezultatą – 71,56 m. Rugpjūčio 28 d. Alekna kęsdamas kojos skausmą startavo pasaulio čempionate Osakoje, kur nusviedęs įrankį 65,24 m liko ketvirtoje vietoje. Taip nutrūko jo įspūdinga 37-ių iš eilės laimėtų finalinių varžybų serija, prasidėjusi 2005 m. rugpjūčio 19 d. Saragosoje.

2008 m. gegužės 20 d. Čekijoje vykusiose žymaus čekų disko metiko Ludviko Daneko memorialo varžybose, Virgilijus Alekna geriausiu metimu nusviedė diską 71,25 m ir jas laimėjo. Liepos 14 d. Retimno mieste Graikijoje dar kartą laimėjo nusviedęs diską 70,86 m. 2008 m. Pekino olimpiadoje Aleknai nepavyko nugalėti trečią kartą iš eilės ir Lietuvos rinktinės sąskaitą papildė bronzos medaliu.

 2009–2012 
2009 m. Berlyne vykusiame pasaulio čempionate Alekna antrą kartą iš eilės liko ketvirtoje vietoje (66,36 m), bet po to nugalėjo Salonikuose vykusiose 2009 m. IAAF finalinėse sezono varžybose nusviesdamas diską 67,63 m. Geriausią sezono rezultatą 69,59 m, Alekna pasiekė varžybose Jurbarke.

2010 m. vasaros sezono pradžioje, kovo mėnesį per pasiruošimą Alekna patyrė traumą, sutrukdžiusią gerai pasirodyti sezono metu. Europos čempionato finale sportininkas geriausiu bandymu diską nusviedė 64,64 m ir liko penktoje vietoje.[http://www.sportresult.com/sports/la/ajax/eaa2.asp?event_id=10000100000118&ctype_id=63&module=competition&show=RL&lang=en  EAA}2010 Pirmą kartą vykusioje IAAF Deimantinėje lygoje Alekna dalyvavo penkiuose etapuose ir galutinėje įskaitoje pasidalino 6–8 vietas. Tais pačiais metais sportininkas pareiškė, kad 2012 m. vasaros olimpinės žaidynės jam bus paskutinės.

2011 m. liepos 24 d. Kaune vykusiame Lietuvos lengvosios atletikos čempionate Alekna pasiekė geriausią sezono rezultatą – 67,90 m. 2011 m. rugpjūčio 30 d. Pietų Korėjoje Tegu mieste Alekna aštuntą kartą kovojo pasaulio čempionatų finaluose. Geriausiu trečiuoju metimu nusviedęs diską 64,09 m savo devintajame čempionate Virgilijus užėmė šeštą vietą. 2011 m. rugsėjo 8 d. Šveicarijos Ciuricho mieste vyko finalinės IAAF Deimantinės Lygos varžybos. Virgilijus Alekna jose užėmė antrąją vietą – 66,69 m. Susumavus septynių įskaitinių varžybų rezultatus Virgilijus tapo šių varžybų nugalėtoju (17 taškų). Už pirmąją vietą jam atiteko 40 tūkstančių JAV dolerių ir įspūdingo dydžio deimantas. Virgilijus laimėjo IAAF Deimantinės Lygos varžybas Stokholme (65,05 m) ir Londone (66,71 m), buvo antras Dohoje (65,92 m), Judžine (67,19 m) ir Ciuriche (66,69 m), trečias – Osle (64,00 m), septintas – Paryžiuje (63,74 m).

2012 m. Virgis laimėjo jau 10-ą Lietuvos čempiono titulą karjeroje Kaune numetęs diską 67,93 m. Jau 5-ose Virgilijaus Olimpinėse žaidynėse sviestas diskas skriejo 67,38 m. Šio rezultato pakako iškovoti 4 vietą. Virgilijus Alekna geriausiu sezono metimu Klaipėdoje sugebėjo diską numesti už 70 metrų ribos – 70,28 m. ir pagerinti pasaulio senjorų nuo 40 metų rekordą.

2012 m. rugsėjo 7d. Virgilijus dalyvavo „Deimantinės lygos“ etape, kur diską numetė 65,78 metro ir užėmė trečiąją vietą. Virgilijus 2012 metų sezono „Deimantinės lygos“ varžybose iškovojo antrąją vietą. Bendrojoje įskaitoje „Deimantinės lygos“ čempiono titulą gynęs lietuvis surinko 7 taškus ir pralaimėjo tik estui Gerdui Kanteriui (19 tšk.).

 2013 
Virgilijus sezoną pradėjo 2013 m. kovo 16 d. Europos žiemos metimų taurės varžybomis Kastelonėje (Ispanija), kur numetęs diską 64,66 metro užėmė antrąją vietą. Vilniaus žiemos ilgų metimų pirmenybėse balandžio 24 d. V.Alekna diską numetė 63.23 m ir užtikrintai tapo nugalėtoju. IAAF Deimantinės lygos etape Londone liepos 26 d. Virgilijus užfiksavo 62.94 metro rezultatą ir užėmė 9-ą vietą. Maskvoje (Rusija) vykusiame Pasaulio lengvosios atletikos čempionate rugpjūčio 12 d. atrankos varžybose geriausiu bandymu diską numetė 61.91 metro ir užėmė 16-ą vietą.

 Pasiekimai 
Per karjerą už 70 metrų ribos Virgilijaus sviestas diskas skriejo net 20 kartų. Antras šioje kategorijoje estas G.Kanteris atlikęs 13 tokių metimų, trečias – amerikietis M.Wilkinsas su 10 rezultatų, diską mėtęs 8-ajame dešimtmetyje. Pagal toliausių 10-ies metimų vidurkį (71 m 30 cm) Virgilijus yra pirmas tarp visų laikų disko metikų.
 1994  Europos čempionatas  Helsinkis,   17  56,38 1995  Pasaulio čempionatas  Geteborgas,   19  59,20 1996  Olimpinės žaidynės  Atlanta,   5  65,30 1997  Pasaulio čempionatas  Atėnai,   2  66,70 1998  Europos čempionatas  Budapeštas,   3  66,46 1999  Pasaulio čempionatas  Sevilija,   4  67,53 2000  Lietuvos čempionatas  Kaunas,   1  73,88 (NR) 2000  Olimpinės žaidynės  Sidnėjus,   1  69,30 2001  Lietuvos čempionatas  Kaunas,   1  68,20 2001  Pasaulio čempionatas  Edmontonas,   2  69,40 2002  Lietuvos čempionatas  Kaunas,   1  64,16 2002  Europos čempionatas  Miunchenas,   2  66,62 2003  Lietuvos čempionatas  Kaunas,   1  67,71 2003  Pasaulio čempionatas  Sen Deni,   1  69,69 2003  IAAF finalinės sezono varžybos  Monte Karlas,   1  68,30 2004  Lietuvos čempionatas  Kaunas,   1  69,25 2004  Olimpinės žaidynės  Atėnai,   1  69,89 (OR) 2004  IAAF finalinės sezono varžybos  Monte Karlas,   4  63,64 2005  Lietuvos čempionatas  Kaunas,   1  69,21 2005  Pasaulio čempionatas  Helsinkis,   1  70,17 2005  IAAF finalinės sezono varžybos  Monte Karlas,   1  67,64 2006  Europos čempionatas  Geteborgas,   1  68,67 2006  IAAF finalinės sezono varžybos  Štutgartas,   1  68,63 2007  Pasaulio čempionatas  Osaka,   4  65,24 2007  IAAF finalinės sezono varžybos  Štutgartas,   2  65,94 2008  Lietuvos čempionatas  Kaunas,   1  67,77 2008  Olimpinės žaidynės  Pekinas,   3  67,79 2008  IAAF finalinės sezono varžybos  Štutgartas,   8  61,03 2009  Lietuvos čempionatas  Kaunas,   1  68,44 2009  Pasaulio čempionatas  Berlynas,   4  66,36 2009  IAAF finalinės sezono varžybos  Salonikai,   1  67,63 2010  Europos čempionatas  Barselona,   5  64,64 2011  Lietuvos čempionatas  Kaunas,   1  67,90 2011  Pasaulio čempionatas  Tegu,   6  64,09 2012  Lietuvos čempionatas  Kaunas,   1  67,93 2012  Olimpinės žaidynės  Londonas,   4  67,38 2013  Pasaulio čempionatas  Maskva,   16  61,91 2014  Europos čempionatas  Ciurichas,   21  59,35

 Geriausi sezonų rezultatai 
 Metai  Data  Varžybos  Rezultatas 1990      52,84 1991  rugpjūčio 16  Ryga,   57,16 1992  rugsėjo 6  Opava,   60,86 1993  rugpjūčio 28  Palanga,   62,84 1994  gegužės 14  Kaunas,   64,20 1995  birželio 11  Talinas,   62,78 1996  gegužės 24  Redė,   67,82 1997  rugpjūčio 18  Bellinzona,   67,70 1998  rugsėjo 12  Johanesburgas,   69,66 1999  rugsėjo 7  Berlynas,   68,25 2000  rugpjūčio 3  Kaunas,   73,88 (NR) 2001  kovo 30  Stelenbošas,   70,99 2002  liepos 11  Retimnas,   66,90 2003  rugpjūčio 26  Paryžius,   69,69 2004  birželio 23  Retimnas,   70,97 2005  liepos 16  Madridas,   70,68 2006  liepos 21  Retimnas,   71,08 2007  liepos 25  Kaunas,   71,56 2008  gegužės 20  Turnovas,   71,95 2009  rugpjūčio 9  Jurbarkas,   69,59 2010  rugpjūčio 14  Londonas,   65,33 2011  liepos 24  Kaunas,   67,90 2012  birželio 23  Klaipėda,   70,28 2013  kovo 16  Kastelonė,   67.88

 Apdovanojimai 
2000 m. JAV žurnalo „Track and Fields News“ rinkimuose V. Alekna pripažintas Metų atletu. 2003 m. rugpjūčio 28 d. apdovanotas Didžiojo Lietuvos kunigaikščio Gedimino ordino Didžiuoju Kryžiumi. 2005 m. tapo pirmuoju lietuviu išrinktu Europos metų lengvaatlečiu. 2007 m. lapkričio 23 d. UNESCO būstinėje Paryžiuje, iškilmingoje ceremonijoje UNESCO Generalinis direktorius Koïchiro Matsuura inauguravo Virgilijų UNESCO sporto čempionu. Šis garbingas vardas atletui suteiktas už veiklą, propaguojant sportą mokyklose ir atsidavimą UNESCO idealams. 2012 m. vasario 19 d. Kūno kultūros ir sporto departamente (KKSD) vasario 13 d. keturiasdešimtmetį atšventusiam dukart olimpiniam bei pasaulio čempionui buvo įteiktas KKSD Sporto garbės komandoro ženklas „Už nuopelnus Lietuvos sportui“.

 Kita veikla 
Nuo 1995 m. dirbo Lietuvos prezidento asmens sargybiniu. 2009 m. spalio 16 d. Lietuvos kūno kultūros akademijoje (LKKA) apsigynė sporto magistro laipsnį. 2011 m. lapkričio 7 d. tapo Vidaus reikalų ministerijos patarėju sporto klausimais. 2012 m. spalio 12 d. dalyvavo Lietuvos tautinio olimpinio komiteto (LTOK) prezidento rinkimuose, tačiau juo nebuvo išrinktas.

Nuo 2016 m. Seimo narys.http://www.vrk.lt/2016-seimo/kandidatai?srcUrl=/rinkimai/102/rnk426/kandidatai/lrsKandidatasAnketa_rkndId-1103498.html

 Šaltiniai 

 Nuorodos 
 V.Alekna „Tilastopaya Oy“ lengvosios atletikos duomenų bazėje
 V.Alekna „All-Athletics“ lengvosios atletikos duomenų bazėje 
 V.Alekna tarptautinės lengvosios atletikos federacijos oficialiame tinklalapyje

Kategorija:Lietuvos disko metikai
Kategorija:Lietuvos olimpiečiai
Kategorija:Olimpiniai rekordininkai
Kategorija:Seimo nariai